מחשיך הערב מלכה לה
מחשיך הערב, מלכה'לה; פרפר בעיגולו; רוחף, ואט נושר עייף; בין עשב לחלום.; שואב המים העני; עייף הביתה שב.; ככל ערבית גם ערב זה; שיר יש לו וכוכב.; כותב, והדמעות שלי; נוטפות על הנייר,; רואה איך את על סף דלתך; עומדת בוכיה.; נוצצת לך סיכה כסופה; על פני שמלת קטיפה,; שבידך העצובה; את לעצמך תפרת.; שחור-שיערך המסורק; בשמן המשחה -; כך היא נראית האהבה; שנדה בניכר.; כך היא נראית האהבה; שלא ידעה מנוחה,; ובעצמה היא מטיחה; קללה במקום ברכה.; לילית גם היא נקראת ציפור,; גם ערבה היא עץ,; אך אהבה באין רקמה; היא קשת ללא חץ.; ציפור בודדת הכמיהה,; תתור אי מקומה.; ממרחקים היא מביאה; תמיד אותה דמעה.; אני כותב לך, מלכה'לה; אך למה זה כמו; פרפר, למות אני חולם; בעשב העמוק.; 